“Yoshlar daftari” jamgʻarmalari orqali ijtimoiy yordam koʻrsatish tizimini yanada takomillashtirish toʻgʻrisida
(decree, 2025-12-27)

Ijtimoiy himoyaga muhtoj oilalardagi yoshlarga “Yoshlar daftari” jamgʻarmalari orqali ijtimoiy yordam koʻrsatish tizimi samaradorligini oshirish hamda yoshlar hamjamiyatida ijtimoiy kapitalni rivojlantirishga koʻmaklashish maqsadida qaror qilaman: 1. Quyidagilar Farmonning asosiy maqsadlari etib belgilansin: (a) 16 ming nafar “Yoshlar daftari”ga kiritilgan yoshlarning doimiy daromad manbaiga ega boʻlishiga koʻmaklashish; (b) 30 ming nafar “Yoshlar daftari”ga kiritilgan yoshlarning taʼlim jarayonida ijobiy oʻzlashtirish koʻrsatkichlariga erishish; (v) “Mutolaa” loyihasi doirasida ilmiy-ommabop, badiiy kitoblarni muntazam oʻqib boruvchi yoshlarning ulushini 10 foizga oshirish; (g) “Yoshlar daftari”ga kiritilgan 100 ming nafar yoshlarning ijtimoiy faolligini oshirish; (d) “Ibrat farzandlari” loyihasi doirasida xorijiy tillarni oʻzlashtirgan yoshlar ulushini 30 foizga oshirish. 2. Belgilansinki, 2026-yil 1-fevraldan boshlab ushbu Farmonning 1-ilovasida nazarda tutilgan ijtimoiy yordam turlari individual reja asosida Ijtimoiy reyestrga kiritilgan oilalardagi yoshlarning shaxsiy rivojlanishiga qaratilgan yoshlar ijtimoiy shartnomasi (keyingi oʻrinlarda — ijtimoiy shartnoma) orqali quyidagi shartlar asosida taqdim etiladi: (a) taʼlim olishni uzluksiz ravishda amalga oshirib borish (uzrli sabablar bundan mustasno); (b) taʼlim jarayonida ijobiy oʻzlashtirish koʻrsatkichlariga erishish; (v) volontyorlik faoliyatini amalga oshirish; (g) “Besh tashabbus olimpiadasi” doirasida oʻtkaziladigan loyihalarda qatnashish; (d) ilmiy, ilmiy-ommabop, badiiy kitoblarni muntazam mutolaa qilish; (j) tadbirkorlik yoki oʻzini oʻzi band qilish asosida faoliyatini yoʻlga qoʻyish; (z) xorijiy tillarni oʻzlashtirish boʻyicha kamida B1 darajasiga erishish. Bunda mazkur shartlarning aniq turlari koʻrsatiladigan ijtimoiy yordamning xususiyatidan kelib chiqib, Vazirlar Mahkamasi tomonidan belgilanadi. 3. Belgilab qoʻyilsinki, ijtimoiy shartnoma shartlari bajarilmaganda yoki lozim darajada bajarilmaganda bosqichma-bosqich quyidagi ketma-ketlikda choralar qoʻllanadi: (a) ijtimoiy shartnomaning bajarilmagan shartlarini oʻn besh kun ichida bajarish lozimligi toʻgʻrisida ogohlantirish; (b) ijtimoiy yordam miqdorlarini 15 foizdan 30 foizgacha kamaytirish; (v) ijtimoiy yordam koʻrsatishni bir oydan olti oygacha boʻlgan muddatga vaqtinchalik toʻxtatish; (g) ijtimoiy yordam koʻrsatishni bir yil va undan ortiq muddatga toʻxtatish. Bunda: (i) ushbu bandning “b” va “v” kichik bandlarida nazarda tutilgan choralar qoʻllangandan soʻng ijtimoiy yordam koʻrsatilgan shaxs ijtimoiy shartnoma shartlarini lozim darajada bajargan taqdirda, qoʻllangan choralar bekor qilinib, choralar qoʻllanishi natijasida koʻrsatilmay qolgan ijtimoiy yordamlar toʻliq taqdim etiladi; (ii) ushbu bandning “a” kichik bandida nazarda tutilgan choralar tegishli mahalladagi yoshlar yetakchisi tomonidan, “b”, “v” va “g” kichik bandlaridagi choralar esa Yoshlar yagona elektron platformasi orqali avtomatik tarzda qoʻllanadi hamda bekor qilinadi. 4. Ijtimoiy shartnoma shartlarini muntazam ravishda kamida olti oy davomida yuqori darajada bajargan yoshlar quyidagicha ragʻbatlantiriladi: (a) ijtimoiy yordam soʻrab murojaat qilgan vaqtidan qatʼi nazar, unga imtiyozli ravishda navbatdan tashqari ijtimoiy yordam koʻrsatiladi; (b) eng yaxshi 1 000 nafar yoshlar har yili bir marta Yoshlarga oid davlat siyosatini qoʻllab-quvvatlash jamgʻarmasiga ajratilgan mablagʻlar doirasida bazaviy hisoblash miqdorining 3 baravari miqdorida pul mukofoti bilan taqdirlanadi; (v) yoshlarning tashabbuskorligi va faolligini ragʻbatlantirishga qaratilgan mukofotlarga tavsiya etiladi. 5. Belgilansinki: (a) ijtimoiy shartnoma tegishli mahalladagi yoshlar yetakchisi hamda yordam koʻrsatiladigan shaxs (oʻn sakkiz yoshgacha boʻlganlar uchun ularning nomidan ota-onasi yoki ota-onaning oʻrnini bosuvchi shaxslar) oʻrtasida Yoshlar yagona elektron platformasida elektron shaklda rasmiylashtiriladi; (b) ijtimoiy shartnoma shartlarining bajarilishini monitoring qilish va baholash Yoshlar yagona elektron platformasi orqali avtomatik tarzda amalga oshiriladi; (v) yoshlar yetakchisi, zaruratga koʻra, ijtimoiy shartnoma shartlari bajarilishini joyiga chiqqan holda nazorat qilish huquqiga ega. 6. Shunday tartib oʻrnatilsinki, unga muvofiq 2026-yil 1-fevraldan boshlab Ijtimoiy reyestrga kiritilgan oilalardagi yoshlarga: (a) safarbarlik chaqiruvi rezervidagi harbiy xizmatni bepul oʻtash tartibi joriy etiladi hamda ushbu maqsad uchun subsidiya ajratish tartibi bekor qilinadi. Bunda harbiy xizmat bilan bogʻliq xarajatlar Mudofaa vazirligining “Safarbarlik chaqiruvi rezervi mablagʻlari” maxsus hisobvaragʻidan amalga oshiriladi hamda harbiy xizmatni oʻtab kelgan yoshlar bandligini taʼminlash choralari koʻriladi; (b) “Yoshlar daftari” jamgʻarmalari orqali: (i) avtomototransport vositalari haydovchilarini tayyorlash oʻquv kursi xarajatlarini qoplash boʻyicha subsidiya haydovchilik guvohnomasining “A”, “B”, “D” va “DE” toifalarini olish uchun toʻlab beriladi; (ii) kasbiy va oliy taʼlim tashkilotlari oʻquvchi-talabalarining toʻlov-kontrakt summasining 50 foizgacha qismi oʻquvchi-talaba bilan tuzilgan ijtimoiy shartnoma shartlarini bajarish darajasidan kelib chiqib toʻlanadi hamda yordamning umumiy miqdori bir oʻquv yili uchun bazaviy hisoblash miqdorining 50 baravaridan oshmasligi lozim; (iii) yoshlarning tadbirkorlik, anʼanaviy va zamonaviy kasblarni egallash, axborot texnologiyalarini oʻrganish, xorijiy tillarga oʻqitish, ilm-fan, sport, sanʼat va madaniyat yoʻnalishlaridagi oʻquv kurslari uchun toʻlanadigan har oylik subsidiyalar miqdori oʻtgan oyda subsidiya oluvchi tomonidan ijtimoiy shartnoma shartlarini bajarish darajasidan kelib chiqib belgilanadi; (iv) ayni bir shaxs bir kalendar yil davomida turli ijtimoiy yordamlardan koʻpi bilan ikki marta foydalanishi mumkin. 7. Yoshlar ishlari agentligi: (a) har yili 1-fevralga qadar ijtimoiy yordamlarning samaradorligini baholash natijalariga koʻra samarasi past boʻlgan ijtimoiy yordamlarni, zaruratga koʻra, maqbullashtirish, shuningdek, samaradorligini oshirish maqsadida ularni takomillashtirish boʻyicha takliflarni ishlab chiqib, Oʻzbekiston Respublikasi Prezidenti Administratsiyasi hamda Vazirlar Mahkamasiga kiritsin; (b) ikki oy muddatda “Yoshlar daftari” jamgʻarmalaridan koʻrsatiladigan ijtimoiy yordamlarning samaradorligini baholab borish metodologiyasini tasdiqlasin; (v) ikki oy muddatda ushbu Farmondan kelib chiqib, Kambagʻal oilalar reyestriga kiritilgan oilalardagi yoshlarga “Yoshlar daftari” jamgʻarmalari orqali ijtimoiy yordam taqdim etishning yangi tartibini, ijtimoiy shartnoma asosida yordam koʻrsatish qoʻllanmaydigan shaxslar toifalarini tasdiqlash uchun belgilangan tartibda Vazirlar Mahkamasiga kiritsin. 8. Oʻzbekiston Respublikasi Prezidentining 2025-yil 30-yanvardagi PF-17-son Farmoni bilan tasdiqlangan “Ayollar daftari”, “Yoshlar daftari” hamda “Saxovat va koʻmak” jamgʻarmalari orqali koʻrsatiladigan ijtimoiy yordamlar roʻyxatiga 2-ilovaga muvofiq oʻzgartirishlar kiritilsin. 9. Mazkur Farmon ijrosini samarali tashkil qilishga masʼul va shaxsiy javobgar etib Yoshlar ishlari agentligi direktori A.Z. Saʼdullayev belgilansin. 10. Farmon ijrosi uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Kamida 3 nafar yoshlarning bandligi va ijtimoiy faolligini taʼminlashga qaratilgan ijtimoiy loyihalarni moliyalashtirish uchun grant ajratish. 2. 6 oy davomida muntazam sport va sanʼat toʻgaraklariga qatnashayotgan yoshlar uchun maxsus sport formasi, inventar yoki musiqa va cholgʻu asboblarini xarid qilish. 3. Avtomototransport vositalari haydovchilik guvohnomasining “A”, “B”, “D” va “DE” toifalarini olish boʻyicha oʻquv kursi xarajatlarini qoplash uchun subsidiya ajratish. 4. Kasbiy va oliy taʼlim tashkilotlari oʻquvchi-talabalarining toʻlov-kontrakt summasini toʻlab berish. 5. Ijtimoiy himoyaga muhtoj yosh oilalarga turarjoy ijarasi uchun kompensatsiya toʻlash. 6. Yoshlarning tadbirkorlik, anʼanaviy va zamonaviy kasblarni egallash, axborot texnologiyalarini oʻrganish va xorijiy tillarga oʻqitish boʻyicha oʻquv kurslarida oʻqish xarajatlari uchun subsidiya ajratish. 7. Ijtimoiy himoyaga muhtoj iqtidorli yoshlarning ilm-fan, sport, sanʼat va madaniyat yoʻnalishlaridagi oʻquv kurslari uchun subsidiya ajratish. 8. Yoshlarning ilm-fan, sport, sanʼat va madaniyat yoʻnalishlaridagi olimpiada, tanlov va musobaqalarda qatnashish xarajatlari uchun subsidiya ajratish. 9. Yoshlarga taʼlim, madaniyat va sanʼat, sport, axborot texnologiyalari sohasiga va fanlarni oʻqitishga ixtisoslashgan nodavlat taʼlim tashkilotining noturar joy ijarasi yoki zarur jihozlar bilan taʼminlash xarajatlari uchun subsidiya ajratish. 10. Yoshlar uchun safarbarlik chaqiruvi rezervidagi xizmatni bepul oʻtash imkoniyatini yaratish. “I. “Yoshlar daftari” jamgʻarmasi mablagʻlari hisobidan koʻrsatiladigan ijtimoiy yordamlar” boʻlimida: (a) 5 — 9-pozitsiyalar quyidagi tahrirda bayon etilsin: (b) 12-pozitsiya quyidagi tahrirda bayon etilsin: